CELEX: 32002R1876
Language: el
Date: 2002-10-21 00:00:00
Title: Κανονισμός (ΕΚ) αριθ. 1876/2002 της Επιτροπής, της 21ης Οκτωβρίου 2002, για προσωρινή έγκριση νέας χρήσης πρόσθετων υλών στις ζωοτροφές (Κείμενο που παρουσιάζει ενδιαφέρον για τον ΕΟΧ)

Avis juridique important

|

32002R1876

Κανονισμός (ΕΚ) αριθ. 1876/2002 της Επιτροπής, της 21ης Οκτωβρίου 2002, για προσωρινή έγκριση νέας χρήσης πρόσθετων υλών στις ζωοτροφές (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 284 της 22/10/2002 σ. 0007 - 0008

Κανονισμός (ΕΚ) αριθ. 1876/2002 της Επιτροπήςτης 21ης Οκτωβρίου 2002για προσωρινή έγκριση νέας χρήσης πρόσθετων υλών στις ζωοτροφές(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων(1), όπως τροποποιήθηκε τελευταία από τον κανονισμό (ΕΚ) αριθ. 1756/2002(2), και ιδίως το άρθρο 4,Εκτιμώντας τα ακόλουθα:(1) Το άρθρο 9ε παράγραφος 1 της οδηγίας 70/524/ΕΟΚ προβλέπει ότι μπορεί να δοθεί προσωρινή έγκριση για νέα πρόσθετη ύλη στις ζωοτροφές ή νέα χρήση πρόσθετης ύλης ήδη εγκεκριμένης εφόσον πληρούνται οι όροι του άρθρου 3α στοιχεία β) έως ε) και εφόσον μπορεί εύλογα να υποτεθεί, με βάση τα διαθέσιμα αποτελέσματα, ότι όταν χρησιμοποιείται στη διατροφή των ζώων έχει ένα από τα αποτελέσματα που αναφέρονται στο άρθρο 2 στοιχείο α) της εν λόγω οδηγίας. Αυτή η προσωρινή έγκριση μπορεί να χορηγηθεί για περίοδο έως και τεσσάρων ετών στην περίπτωση των πρόσθετων υλών που αναφέρονται στο μέρος II του παραρτήματος Γ της οδηγίας.(2) Νέα δεδομένα υποβλήθηκαν από την εταιρεία παραγογως για την επέκταση της έγκρισης ενός ενζυμικού παρασκευάσματος που περιγράφεται στο παράρτημα του παρόντος κανονισμού και που απαριθμείται με τον αριθ. 24 στα παραρτήματα της οδηγίας 70/524/ΕΟΚ σε μια νέα κατηγορία ζώων. Η αξιολόγηση του φακέλου που υποβλήθηκε δείχνει ότι αυτή η επέκταση της χρήσης μπορεί να εγκριθεί προσωρινά.(3) Η αξιολόγηση του φακέλου δείχνει ότι ενδέχεται να απαιτούνται ορισμένες διαδικασίες για την προστασία των εργαζομένων από την έκθεση στις πρόσθετες ύλες που απαριθμούνται στο παράρτημα. Η προστασία αυτή πρέπει ωστόσο να εξασφαλίζεται από την εφαρμογή της οδηγίας 89/391/EΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία(3).(4) Η επιστημονική επιτροπή για τη διατροφή των ζώων έχει εκδώσει θετική γνώμη σχετικά με το αβλαβές του εν λόγω παρασκευάσματος ενζύμων υπό τις συνθήκες που περιγράφονται στο παράρτημα.(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παρασκεύασμα που ανήκει στην ομάδα των "ενζύμων" και απαριθμείται στο παράρτημα του παρόντος κανονισμού εγκρίνεται για χρήση ως πρόσθετη ύλη στη διατροφή των ζώων υπό τους όρους που καθορίζονται στο παράρτημα.Άρθρο 2Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 21 Οκτωβρίου 2002.Για την ΕπιτροπήDavid ByrneΜέλος της Επιτροπής(1) ΕΕ L 270 της 14.12.1970, σ. 1.(2) ΕΕ L 265 της 3.10.2002, σ. 1.(3) ΕΕ L 183 της 29.6.1989, σ. 1.ΠΑΡΑΡΤΗΜΑ">ΘΕΣΗ ΠΙΝΑΚΑ>"